Návod pre používateľa Cyber-shot
Tlač
Úvodná strana > Riešenie problémov > Výstražné indikátory a upozornenia > Upozornenia

## Upozornenia

Ak sa objavia nasledujúce upozornenia, riaďte sa uvedenými pokynmi.

- Stav akumulátora je nízky. Okamžite nabite akumulátor. V závislosti od podmienok pri používaní alebo typu akumulátora môže indikátor blikať, a to aj napriek tomu, že nabitie akumulátora vydrží ešte ďalších 5 až 10 minút.

For use with compatible battery only

- Vložený akumulátor nie je typ NP-FH50 (je súčasťou dodávky).

Camera overheating Allow it to cool

- Teplota fotoaparátu stúpla. Napájanie sa môže automaticky vypnúť alebo nemusí byť možné zaznamenávať videozáznamy. Nechajte fotoaparát na chladnom mieste, kým teplota neklesne.

Internal memory error

- Vypnite a opäť zapnite napájanie.

Reinsert the memory card.

- Vloženú pamäťovú kartu nie je možné použiť vo fotoaparáte. [Detaily]

- Kontakty pamäťovej karty sú znečistené.

- Pamäťová karta je poškodená.

This memory card is not formatted correctly.

- Vloženú pamäťovú kartu nie je možné použiť vo fotoaparáte. [Detaily]

This memory card may not be able to record or play images correctly.

- Vloženú pamäťovú kartu nie je možné použiť vo fotoaparáte. [Detaily]

Buffer overflow. Writing to the media was not completed in time.

- Ak používate pamäťovú kartu, na ktorej sa opakovane zaznamenávali a vymazávali dáta, alebo ktorá bola naformátovaná v inom fotoaparáte, rýchlosť zápisu dát môže byť príliš pomalá. Najskôr si zálohujte akékoľvek dáta na karte do počítača a potom kartu pred použitím znovu naformátujte. [Detaily]

- Rýchlosť zápisu pamäťovej karty, ktorú používate, nie je pre snímanie videozáznamov postačujúca. Použite pamäťovú kartu „Memory Stick PRO-HG Duo“, pamäťovú kartu „Memory Stick PRO Duo“ (Mark2), alebo SD kartu (triedy 4 alebo rýchlejšiu).

The memory card is locked. Check the tab.

- Používate pamäťovú kartu s prepínačom ochrany proti zápisu a tento prepínač je nastavený do zamknutej polohy LOCK. Prepnite prepínač do polohy umožňujúcej zaznamenávanie.

This is a read- only memory card.

- Fotoaparát nemôže zaznamenať alebo vymazať zábery na tejto pamäťovej karte.

Writing to the memory card was not completed correctly Recover data

- Znovu vložte pamäťovú kartu a postupujte podľa pokynov na obrazovke.

No images

- Vo vnútornej pamäti neboli zaznamenané žiadne zábery, ktoré je možné prehrať.

- V tomto priečinku pamäťovej karty neboli zaznamenané žiadne zábery, ktoré je možné prehrať.

No still images

- Neexistujú žiadne 3D zábery, ktoré by bolo možné v režime [3D Viewing] prehliadať.

- Zvolený priečinok alebo dátum neobsahuje súbor, ktorý by bolo možné v rámci prezentácie prehrávať.

File found which was not recognized

- Pokúsili ste sa vymazať priečinok so súborom, ktorý sa nedá v tomto fotoaparáte zobraziť alebo prehrávať. Súbor vymažte v počítači a potom vymažte priečinok.

Folder error. Cannot record to the selected folder. Please select a different folder.

- Priečinok s totožným názvom (prvé tri rovnaké číslice) na pamäťovej karte už existuje (napríklad: 123MSDCF a 123ABCDE). Zvoľte iný priečinok [Detaily], alebo vytvorte nový priečinok [Detaily].

Cannot create more folders

- Priečinok s názvom začínajúcim na „999“ už existuje na pamäťovej karte. Ak je toto váš prípad, na karte už nemôžete vytvoriť ďalšie priečinky.

Empty folder contents

- Pokúsili ste sa vymazať priečinok, ktorý obsahuje jeden alebo viac súborov. Vymažte všetky súbory a potom vymažte priečinok.

Folder protected

- Pokúsili ste sa vymazať chránený priečinok, ktorý je v tomto počítači určený len na čítanie.

File Error.

- Počas prehrávania záberu sa vyskytla chyba.
  Nie je zaručené, že fotoaparát prehrá súbory obsahujúce zábery upravované na počítači alebo zábery, ktoré boli nasnímané inými fotoaparátmi.

Read only folder

- Zvolili ste priečinok, ktorý na fotoaparáte nie je možné nastaviť ako záznamový priečinok. Zvoľte iný priečinok. [Detaily]

File protected

- Zrušte ochranu. [Detaily]

Image size over limit

- Prehrávate záber s veľkosťou, ktorú nie je možné na fotoaparáte prehrávať.

Unable to detect face for retouch

- V závislosti od záberu nemusí byť možné záber retušovať.

(Výstražný indikátor pre otrasy)

- Pri nedostatočnom osvetlení sa môže fotoaparát triasť. Použite blesk alebo pripevnite fotoaparát na statív, aby sa zaistila pevná pozícia fotoaparátu.

MP4 12M is not supported with this memory card.
MP4 6M is not supported with this memory card.

- Pre snímanie videozáznamov sa odporúča použiť pamäťovú kartu „Memory Stick PRO Duo“ (Mark2), pamäťovú kartu „Memory Stick PRO-HG Duo“ alebo SD kartu (triedy 4 alebo rýchlejšiu).

Turn the power off and on again

- Porucha objektívu.

Maximum number of images already selected.

- Pri použití [TransferJet] je možné zvoliť až do 10 súborov.

- Pri použití [Multiple Images] je možné zvoliť až do 100 súborov.

- Značky (Poradie tlače) môžete pridávať až do 999 súborov.

Error Playing Music

- Vymažte hudobný súbor, alebo ho nahraďte normálnym hudobným súborom.

- Spusťte funkciu [Empty Music] a potom načítajte nový hudobný súbor.

Error Formatting Music

- Spusťte funkciu [Empty Music].

Operation cannot be executed in unsupported files.

- Funkcie fotoaparátu pre spracovanie a úpravy nie je možné vykonať na obrazových súboroch, ktoré boli spracované počítačom alebo zaznamenané inými fotoaparátmi.

Preparing image database file. Please wait.

- Fotoaparát dokáže obnoviť informácie týkajúce sa dátumu, atď.v prípadoch, keď boli zábery vymazané v počítači, atď.

- Po naformátovaní pamäťovej karty sa vytvorí potrebný databázový súbor záberov.

- Počet záberov presahuje možnosti fotoaparátu spravovať dátumy v databázovom súbore. Ak chcete zaregistrovať ďalšie zábery v databázovom súbore záberov, vymažte zábery v [Date View].

Inconsistencies found in image database file. Do you want to repair the image database file?

- Videozáznamy vo formáte [AVCHD view] sa nedajú nasnímať ani prehrávať, pretože databázový súbor záberov je poškodený. Obrazový databázový súbor obnovíte podľa pokynov na obrazovke.

- Videozáznamy vo formáte [AVCHD view] sú videozáznamy nasnímané s [Movie format] nastaveným na AVCHD 60i/60p (pre zariadenia kompatibilné s 1080 60i) alebo AVCHD 50i/50p (pre zariadenia kompatibilné s 1080 50i).

- Nie je možné vykonanie záznamu do databázového súboru záberov fotoaparátu ani prehliadanie pomocou funkcie [Date View]. Na zálohovanie všetkých záberov v počítači použite softvér „PMB“ a použite ho aj na obnovu pamäťovej karty.

Image Database File error. Cannot recover data.

- Všetky zábery preneste do počítača pomocou softvéru „PMB“ a naformátujte pamäťovú kartu alebo vnútornú pamäť.
  Ak si chcete znovu prezrieť tieto zábery prostredníctvom fotoaparátu, preneste ich späť do fotoaparátu pomocou softvéru „PMB“. [Detaily]

Recording function unavailable due to high internal temperature.

- Teplota fotoaparátu stúpla. Snímanie záberov nie je možné, pokiaľ teplota neklesne.

Recording has stopped due to increased camera temperature.

- Snímanie sa zastavilo kvôli zvýšeniu teploty počas snímania videozáznamu. Počkajte, kým teplota neklesne.

- Pri dlhodobom snímaní videozáznamov sa zvýši teplota fotoaparátu. V takomto prípade prestaňte snímať videozáznamy.

Connection failed

- Skontrolujte TransferJet prijímací port a správnym spôsobom preneste dáta. [Detaily]

Some files were not sent
Some files were not received

- Buď došlo k prerušeniu komunikácie počas prenosu záberov, alebo sa prenos prerušil kvôli plnej pamäti zariadenia. Skontrolujte dostupnú kapacitu pamäte a znovu skúste preniesť dáta pomocou funkcie TransferJet.

- Je možné, že daný záber sa nebude dať prijať, a to v závislosti od typu záberu.

Späť na začiatok