Návod pre používateľa Cyber-shot
Tlač
Úvodná strana > Preventívne opatrenia/Informácie o tomto fotoaparáte > Preventívne opatrenia > Pamäťová karta

## Pamäťová karta

Pamäťová karta
Poznámka týkajúca sa používania adaptéra pamäťových kariet (predáva sa osobitne)
Médiá „Memory Stick“
Keď sa používajú médiá „Memory Stick Duo“ so slotom pre médiá „Memory Stick“ so štandardným rozmerom
Poznámky k používaniu médií „Memory Stick Micro“ (predáva sa osobitne)

### Pamäťová karta

Typy pamäťových kariet, ktoré je možné používať s týmto fotoaparátom sú „Memory Stick PRO Duo“, „Memory Stick PRO-HG Duo“, „Memory Stick Duo“, pamäťová SD karta, pamäťová SDHC karta a pamäťová SDXC karta.
Pamäťová karta typu MultiMediaCard sa nedá použiť.
V tomto Návode pre používateľa sa pamäťové karty „Memory Stick PRO Duo“, pamäťové karty „Memory Stick PRO-HG Duo“ a pamäťové karty „Memory Stick Duo“ nazývajú pamäťové karty „Memory Stick Duo“ a pamäťové SD karty, pamäťové SDHC karty a pamäťové SDXC karty sa nazývajú SD karty.

- Pamäťové karty „Memory Stick Duo“ až do 32 GB a SD karty až do 64 GB sa vyskúšali a overili, že fungujú v tomto fotoaparáte.

- Pri snímaní videozáznamov sa odporúča, aby ste použili nasledujúce pamäťové karty:

- (Mark2) (médiá „Memory Stick PRO Duo“ (Mark2))

- (médiá „Memory Stick PRO-HG Duo“)

- SD karta (triedy 4 alebo rýchlejšej)

Poznámky

- Aby sa zaistila stabilná činnosť pamäťovej karty, odporúčame, aby ste pri prvom použití akejkoľvek pamäťovej karty s týmto fotoaparátom naformátovali danú kartu v tomto fotoaparáte. Vezmite do úvahy, že formátovaním sa všetky údaje uložené na pamäťovej karte vymažú. Tieto údaje sa už nedajú obnoviť. Nezabudnite si akékoľvek dôležité údaje zálohovať v počítači alebo na inom médiu.

- Ak budete opakovane ukladať/vymazávať obrazové záznamy, na pamäťovej karte môže dôjsť k fragmentácii dát. Videozáznamy sa nedajú uložiť ani nasnímať. V takomto prípade uložte svoje obrazové záznamy do počítača alebo na iné pamäťové médium a potom vykonajte formátovanie pomocou funkcie [Format].

- Nedá sa zaručiť, že pamäťová karta naformátovaná v počítači bude fungovať v tomto fotoaparáte.

- Rýchlosť načítavania či zapisovania dát závisí od kombinácie pamäťovej karty a použitého zariadenia.

- V nasledujúcich prípadoch môže dôjsť k poškodeniu údajov:

- Keď vyberiete pamäťovú kartu alebo vypnete fotoaparát počas načítavania alebo zapisovania údajov

- Keď sa pamäťová karta používa na miestach vystavených pôsobeniu statickej elektriny alebo elektrického šumu

- Dôležité údaje odporúčame zálohovať.

- Nenalepujte nálepku na samotnú pamäťovú kartu ani na adaptér pamäťových kariet.

- Nedotýkajte sa rukami ani kovovými predmetmi vodivých kontaktov pamäťovej karty.

- Pamäťovú kartu nevystavujte nárazom, neohýbajte ju a dbajte na to, aby vám nespadla.

- Pamäťovú kartu nerozoberajte ani neupravujte.

- Pamäťová karta nesmie navlhnúť.

- Pamäťovú kartu uchovávajte mimo dosahu malých detí. Mohli by ich nedopatrením prehltnúť.

- Do slotu pre pamäťové karty vložte pamäťovú kartu, ktorá zodpovedá jeho rozmerom. V opačnom prípade by mohlo dôjsť k poruche.

- Pamäťovú kartu nepoužívajte ani neskladujte za nasledujúcich podmienok:

- Na extrémne horúcich miestach ako je interiér automobilu zaparkovaného na priamom slnku

- Na miestach vystavených priamemu slnečnému žiareniu

- Na vlhkých miestach alebo miestach s látkami vytvárajúcimi koróziu

### Poznámka týkajúca sa používania adaptéra pamäťových kariet (predáva sa osobitne)

- Pri vkladaní pamäťovej karty do adaptéra pamäťových kariet dbajte na to, aby ste pamäťovú kartu vkladali so správnou orientáciou a potom ju úplne vsuňte do adaptéra. Nesprávny spôsob vloženia môže zapríčiniť poruchu.

### Médiá „Memory Stick“

V tabuľke nižšie sú uvedené typy pamäťových kariet „Memory Stick Duo“, ktoré je možné vo fotoaparáte použiť. Nie je však možné zaručiť správne fungovanie všetkých operácií pamäťových kariet „Memory Stick Duo“.

Typ médií „Memory Stick“ | Snímanie/Prehrávanie
Memory Stick Duo (bez funkcie MagicGate) | *1
Memory Stick Duo (s funkciou MagicGate) | *2
MagicGate Memory Stick Duo | *1*2
Memory Stick PRO Duo | *2*3
Memory Stick PRO-HG Duo | *2*3

*1 Nepodporuje vysokorýchlostný prenos dát pomocou paralelného rozhrania.
*2 Médiá „Memory Stick Duo“, médiá „MagicGate Memory Stick Duo“, médiá „Memory Stick PRO Duo“ a médiá „Memory Stick PRO-HG Duo“ sú vybavené funkciami MagicGate. MagicGate je technológia na ochranu autorských práv, ktorá využíva technológiu šifrovania. Fotoaparát neumožňuje vykonávať nahrávanie/prehrávanie údajov vyžadujúce funkcie MagicGate.
*3 Videozáznamy vo formáte [AVCHD view], videozáznamy s veľkosťou [MP4 12M] a [MP4 6M] sa nedajú uložiť na pamäťovú kartu „Memory Stick“ iného typu ako „Memory Stick PRO Duo“ alebo „Memory Stick PRO-HG Duo“.

### Keď sa používajú médiá „Memory Stick Duo“ so slotom pre médiá „Memory Stick“ so štandardným rozmerom

Médiá „Memory Stick Duo“ môžete použiť po vložení do adaptéra médií „Memory Stick Duo“ (predáva sa osobitne).
Adaptér médií „Memory Stick Duo“

### Poznámky k používaniu médií „Memory Stick Micro“ (predáva sa osobitne)

- Tento výrobok je kompatibilný s médiami „Memory Stick Micro“ („M2“). “„M2“ je skratkou pre médiá „Memory Stick Micro“.

- Ak chcete fotoaparát použiť s pamäťovou kartou „Memory Stick Micro“, vložte pamäťovú kartu „Memory Stick Micro“ do adaptéra pamäťových kariet „M2“ s veľkosťou Duo. Keď vložíte pamäťovú kartu „Memory Stick Micro“ do fotoaparátu bez adaptéra pamäťových kariet „M2“ s veľkosťou Duo, možno nebudete môcť kartu vybrať.

- Pamäťovú kartu „Memory Stick Micro“ uchovávajte mimo dosahu malých detí. Mohli by ich nedopatrením prehltnúť.

Späť na začiatok