Návod pre používateľa Cyber-shot
Tlač
Úvodná strana > Riešenie problémov > Riešenie problémov > Akumulátor a napájanie

## Akumulátor a napájanie

Nie je možné vložiť akumulátor do fotoaparátu.

- Uistite sa,že je akumulátor otočený správne a zasúvajte ho dovnútra dovtedy, kým sa neuzamkne páčka uvoľnenia akumulátora.

Nie je možné zapnúť fotoaparát.

- Po vložení akumulátora do fotoaparátu môže chvíľu trvať, kým sa fotoaparát zapne.

- Uistite sa,že akumulátor je vložený správne.

- Akumulátor je vybitý. Nabite akumulátor.

- Konektory akumulátora sú znečistené. Jemne utrite akúkoľvek nečistotu pomocou jemnej handričky.

- Skontrolujte, či typ akumulátora je NP-FH50.

Napájanie sa svojvoľne vypína.

- Z dôvodu ochrany fotoaparátu sa môže napájanie automaticky vypnúť v závislosti od teploty fotoaparátu a akumulátora. V takomto prípade sa pred vypnutím napájania zobrazí na LCD displeji hlásenie.

- Ak je fotoaparát zapnutý a nepracuje sa s ním po určitú dobu a [Power Save] je nastavené na [Standard] alebo [Stamina], fotoaparát sa automaticky vypne, aby sa zabránilo opotrebovaniu akumulátora. Znovu zapnite fotoaparát.

Indikátor zostatkového stavu akumulátora ukazuje nesprávny údaj.

- Je to spôsobené používaním fotoaparátu v extrémne horúcom alebo studenom prostredí.

- Nastal nesúlad medzi indikátorom zostatkového stavu akumulátora a skutočným stavom nabitia akumulátora. Akumulátor nechajte jedenkrát úplne vybiť a potom ho nabite, čím sa nesprávna indikácia odstráni. Za určitých okolností sa môže stať, že indikátor stavu nabitia akumulátora nebude zobrazovať zodpovedajúci stav.

- Kapacita akumulátora sa časom a opakovaným používaním znižuje. Ak sa čas použitia medzi jednotlivými nabitiami výrazne skráti, je pravdepodobne potrebné akumulátor vymeniť za nový.

Kontrolka napájania/nabíjania fotoaparátu počas nabíjania akumulátora bliká.

- Skontrolujte, či typ akumulátora je NP-FH50.

- Je to spôsobené používaním fotoaparátu v extrémne horúcom alebo studenom prostredí.

- Znovu vložte akumulátor, pričom sa uistite, že je vložený správnym spôsobom. Ak kontrolka aj naďalej bliká, je možné, že fotoaparát bude vyžadovať opravu. Odpojte fotoaparát a kontaktujte servisné stredisko spoločnosti Sony.

Kontrolka napájania/nabíjania počas nabíjania akumulátora nesvieti.

- Znovu vložte akumulátor, pričom sa uistite, že je vložený správnym spôsobom.

- Kábel zapojte do zásuvky sieťového napájania správnym spôsobom.

- Nabíjanie akumulátora je už ukončené.

Akumulátor nie je nabitý ani po tom, ako kontrolka napájania/nabíjania zhasne a nabíjanie sa ukončí.

- K tejto situácii dochádza vtedy, keď sa akumulátor nabíja v mimoriadne horúcom alebo chladnom prostredí. Akumulátor nabíjajte v rámci správneho rozsahu teplôt od 10°C do 30°C.

Späť na začiatok