Návod pre používateľa Cyber-shot
Tlač
Úvodná strana > Snímanie > Používanie funkcií snímania > Auto focus

## Auto focus

Použitie funkcie automatického zaostrovania na premenlivý bod
Môžete zmeniť spôsob zaostrenia. Použite ponuku, keď je obtiažne správne zaostriť v režime automatického zaostrenia.
AF je skratka pre výraz „Auto Focus“, ktorý označuje funkciu automatického nastavenia zaostrenia.
Na displeji sa objaví zvolený zameriavací rámček AF zóny.

1. Prepínač zoom/zaostrovanie nastavte na AF/ZOOM.

1. Stlačte tlačidlo FOCUS.

1. Nastavte požadovaný režim na ovládacom tlačidle.

| (Multi AF) | Automaticky zaostrí na objekt po celej ploche zameriavacieho rámčeka. Keď v režime snímania statického záberu stlačíte tlačidlo spúšte do polovice, okolo oblasti, na ktorú je zaostrené, sa zobrazí zelený rámček. Keď je aktívna funkcia rozpoznania tváre, AF (Automatické zaostrenie) pracuje s prioritou na tváre.
| (Center AF) | Automaticky zaostrí na objekt v prostriedku zameriavacieho rámčeka. Použitím spoločne s funkciou uzamknutia AF môžete vytvoriť požadovanú kompozíciu záberu.
| (Flexible Spot AF) | Umožňuje posunúť zameriavací rámček AF zóny na požadovaný bod na LCD displeji a zaostriť na mimoriadne malý objekt v úzkej oblasti.

Poznámky

- Keď použijete [Digital Zoom] alebo [AF Illuminator], zameriavací rámček AF zóny sa vypne a bude sa zobrazovať bodkovanou čiarou. V tomto prípade fotoaparát zaostruje na objekty v strede displeja.

- Keď je režim zaostrenia nastavený na iný ako [Multi AF], nie je možné použiť funkciu rozpoznania tváre.

- Ak je aktivovaná funkcia zaostrovania sledovaného objektu, fotoaparát bude zaostrovať s prioritou na objekt, ktorý sa má sledovať.

- Niektoré funkcie sa nemusia dať nastaviť, a to v závislosti od zvoleného režimu snímania REC. Podrobnosti nájdete uvedené v časti „Funkcie, ktoré sú v niektorých režimoch snímania REC nedostupné“. [Detaily]

### Použitie funkcie automatického zaostrovania na premenlivý bod

Táto funkcia je užitočná pri snímaní pomocou statívu, pričom sa snímaný objekt nenachádza v strede rámčeka.

1. Stlačením ovládacieho tlačidla nastavte polohu zameriavacieho rámčeka AF zóny (A) tam, kde chcete zaostriť a potom stlačte .

Farba zameriavacieho rámčeka sa zmení zo žltej na bielu.
Ak chcete resetovať nastavenie, znovu stlačte v strede. Hrubú polohu nastavte pomocou otočného ovládača.
Poznámka

- Po zmene spôsobu zaostrovania sa nastavený zameriavací rámček AF zóny zruší.

Súvisiaca téma
Tracking focus
Späť na začiatok