Návod pre používateľa Cyber-shot
Tlač
Úvodná strana > Preventívne opatrenia/Informácie o tomto fotoaparáte > Preventívne opatrenia > Akumulátor InfoLITHIUM

## Akumulátor InfoLITHIUM

Informácie o akumulátore InfoLITHIUM
Informácie o nabíjaní akumulátora
Efektívne používanie akumulátora
Stav nabitia akumulátora
Uskladnenie akumulátora
Informácie o životnosti akumulátora
Kompatibilný akumulátor

### Informácie o akumulátore InfoLITHIUM

- Tento fotoaparát sa nedá používať s iným akumulátorom ako „InfoLITHIUM“ (NP-FH50). Na akumulátore „InfoLITHIUM“ sa nachádza značka .

- Akumulátor „InfoLITHIUM“ je lítiový akumulátor, ktorý obsahuje informácie o prenose dát týkajúcich sa používania akumulátora.

- Akumulátor „InfoLITHIUM“ vypočítava spotrebu energie v závislosti od používania fotoaparátu, pričom zobrazuje životnosť akumulátora na časovej mierke s minútami.

### Informácie o nabíjaní akumulátora

- Pred prvým použitím fotoaparátu nabite akumulátor (je súčasťou dodávky).

- Akumulátor môžete dobíjať aj vtedy, keď nie je úplne vybitý. Môžete taktiež využiť čiastočne nabitú kapacitu akumulátora, aj keď nie je úplne nabitý.

- Akumulátor odporúčame nabíjať pri okolitej teplote 10°C až 30°C. Pri teplotách mimo tohto rozsahu sa akumulátor nemusí účinne nabiť.

### Efektívne používanie akumulátora

- Prevádzkové vlastnosti akumulátora sa znižujú s nízkou okolitou teplotou. To znamená, že na chladných miestach je prevádzkový čas akumulátora kratší. Pre čo najdlhšiu výdrž akumulátora odporúčame nasledujúce:

- Akumulátor vložte do vrecka blízko vášho tela tak, aby sa zohrial a vložte ho do fotoaparátu bezprostredne pred spustením snímania.
  (Ak máte vo vrecku kovové predmety, ako sú napríklad kľúče, dbajte na to, aby nedošlo k skratu.)

- Kapacita akumulátora sa vyminie rýchlejšie pri častom používaní blesku alebo zoomu.

- V zálohe majte náhradné akumulátory na dvojnásobne až trojnásobne dlhší čas, než je predpokladaný čas snímania. Pred skutočným snímaním vykonajte skúšobné snímanie.

- Akumulátor nesmie navlhnúť. Nie je vodotesný.

- Nenechávajte akumulátor na extrémne horúcich miestach, napríklad, v aute alebo na priamom slnku.

- Ak dôjde k znečisteniu konektorov akumulátora, je možné, že sa fotoaparát nebude dať zapnúť, alebo sa akumulátor nemusí nabiť úplne. V takomto prípade akumulátor vyčistite tak, že pomocou jemnej handričky alebo vatového tampónu z neho jemne utriete akýkoľvek prach.

### Stav nabitia akumulátora

- Ak sa napájanie vypne aj napriek dostatočnej úrovni zostávajúceho nabitia akumulátora, po plnom použití akumulátor nabite. Zobrazí sa správny stav nabitia akumulátora.

A: Ikona zostávajúceho stavu nabitia
B: Zostávajúci čas

- Indikátor zostávajúceho stavu nabitia sa nemusí zobrazovať správne v nasledujúcich situáciách:

- Dlhodobé používanie fotoaparátu v prostredí s vysokou teplotou

- Ponechanie fotoaparátu s plne nabitým akumulátorom

- Používanie značne opotrebovaného akumulátora

- Môže to trvať približne tridsať sekúnd, kým sa začne správne zobrazovať indikátor zostávajúceho stavu nabitia akumulátora.

- Za určitých okolností sa môže stať, že indikátor stavu nabitia akumulátora nebude zobrazovať zodpovedajúci stav.

- Ak je funkcia [Power Save] nastavená na možnosť [Standard] alebo [Stamina], v prípade, že sa so zapnutým fotoaparátom do uplynutia určitej doby nevykoná žiadny úkon, LCD displej stmavne a potom sa fotoaparát automaticky vypne (funkcia automatického vypnutia).

### Uskladnenie akumulátora

- Akumulátor pred odložením nechajte úplne vybiť a skladujte ho na chladnom a suchom mieste. Na zachovanie funkcie akumulátora ho počas skladovania minimálne raz ročne úplne nabite a potom úplne vybite vo fotoaparáte.

- Akumulátor vybite tak, že fotoaparát ponecháte v režime prehrávania prezentácie, pokým sa nevypne napájanie.

- Aby nedošlo k znečisteniu konektorov, skratovaniu, atď., používajte pri prenášaní alebo skladovaní dodané plastové vrecko.

### Informácie o životnosti akumulátora

- Životnosť akumulátora je limitovaná. Kapacita akumulátora sa časom a opakovaným používaním znižuje. Ak sa čas použitia medzi jednotlivými nabitiami výrazne skráti, je pravdepodobne potrebné akumulátor vymeniť za nový.

- Životnosť akumulátora sa u každého jedného akumulátora môže líšiť v závislosti od prevádzkových a skladovacích podmienok a okolitého prostredia.

### Kompatibilný akumulátor

- V príručke používateľa dodanej spolu so zariadením, ktoré vlastníte, nájdete uvedené, či je dané zariadenie kompatibilné s NP-FH50 (je súčasťou dodávky).

Späť na začiatok